በአፍሪካ የኮሮና ወረርሽኝ እስከ 190 ሺህ ሰዎችን ሕይወት ሊነጥቅ እንደሚችል የዓለም ጤና ድርጅት አስጠነቀቀ፡፡
የኮሮና ቫይረስ በመጀመሪያው ዓመት ወረርሽኙ ከ83 ሺህ እስከ 190 ሺህ ሰዎች ሕይወት ሊያሳጣ እንደሚችል የዓለም ጤና ድርጅት አስጠንቅቋል፡፡በተመሣሣይ በአህጉሩ በሽታውን መቆጣጠር ካልተቻለም በመጀመሪያ ዓመት ከ29 እስከ 44 ሚሊዮን ሰዎች በቫይረሱ ሊያዙ እንደሚችሉ ድርጅቱ አሳስቧል፡፡ደቡብ አፍሪካ ከፍተኛ ቁጥር ያለውን በበሽታው የተያዙ ሰዎች ያሉባት ሀገር ናት፡፡ ግብፅ፣ ሞሮኮና አልጄሪያ በቅደም ተከተል ከፍተኛ በቫይረሱ የተያዙ ሰዎች ይገኙባቸዋል፡፡እንደ አልጀዚራ ዘገባ በአፍሪካ ከ50 ሺህ በላይ ሰዎች በቫይረሱ ተይዘዋል፡፡ ከ 2 ሺህ በላይ ደግሞ ለሕልፈት ተዳርገዋልቧል፤ ከ17 ሺህ 5 መቶ በላይ ሰዎች ደግሞ አገግመዋል፡፡በኪሩቤል ተሾመ